Union Budget 2023: সরকারি কাজে প্যান কার্ডই মূল পরিচয় পত্র! জানালেন অর্থমন্ত্রী

নয়াদিল্লি: সংসদে পূর্ণাঙ্গ কেন্দ্রীয় বাজেট (Union Budget) পেশ করছেন অর্থমন্ত্রী নির্মলা সীতারামন (Nirmala Sitharaman)। আগামী বছর লোকসভা ভোটের (Loksabha Vote) আগে এটাই শেষ বাজেট পেশ। সেই সঙ্গে এই বছরে রয়েছে ন’টি রাজ্যের বিধানসভা নির্বাচন (Assembly Elections)। এসব মাথায় রেখে বাজেট যে জনমুখী, বিশেষ করে মধ্যবিত্তদের (Middle Class) সুবিধা পাইয়ে দেওয়ার চেষ্টা করবে তা প্রত্যাশিত ছিলই। হলও তেমনটাই।

পরিচয় পত্র হিসেবে অগ্রাধিকার পেতে চলেছে প্যান কার্ড। বাজেট পেশ করতে গয়ে কেন্দ্রীয় অর্থমন্ত্রী জানান, সমস্ত সরকারি ডিজিটাল ক্ষেত্রে প্যান কার্ডই হবে মূল পরিচয়পত্র। এছাড়া কেওয়াইসি দেওয়ার প্রক্রিয়ার সরলীকরণ করা হবে বলে জানান তিনি। প্রত্যেক বছর অ্যাকাউন্ট হোল্ডারদের কেওয়াসি নবীকরণ এক সমস্যা। তারই সুরাহা হতে চলেছে।

আরও পড়ুন: Union Budget 2023: নির্মল সম্মোহনের বাজেট, ভোটের অশ্বমেধের ঘোড়া ছোটালেন সীতারামন

এই বাজেটের সবথেকে বড় ঘোষণা নিঃসন্দেহে আয়করে (Income Tax) ছাড়। নতুন ট্যাক্স রেজিমে (New Tax Regime) ছাড়ের ঊর্ধ্বসীমা বেড়ে হল ৭ লক্ষ টাকা। বার্ষিক আয় ০ থেকে ৩ লক্ষ টাকা পর্যন্ত আয়কর দিতে হবে না। ৩ লক্ষ টাকা থেকে ৬ লক্ষ টাকা হলে ৫ শতাংশ। ৬ লক্ষ টাকা থেকে ৯ লক্ষ টাকা- ১০ শতাংশ। ৯ লক্ষ টাকা থেকে ১২ লক্ষ টাকা- ১৫ শতাংশ। ১২ লক্ষ টাকা থেকে ১৫ লক্ষ টাকা- ২০ শতাংশ। ১৫ লক্ষ টাকার উপরে- ৩০ শতাংশ।